9 Jwaloka mopesaleme, Pauluse o ile a fumana matla ha a nahana ka tshehetso eo Jehova a fanang ka yona. Pauluse o ile a ngola: “Jehova ke mothusi wa ka; nke ke ka tshaba. Motho a ka nketsang?” (Baheb. 13:6) Kgodiseho eo e tiileng ka lerato la Jehova, e ile ya thusa Pauluse ho tobana le maemo a boima bophelong ba hae. Ha a ka a dumella maemo a sa thabiseng ho mo nyahamisa. Ha e le hantle, ka nako eo e ntseng e le motshwaruwa, Pauluse o ile a ngola mangolo a mmalwa a kgothatsang. (Baef. 4:1; Bafil. 1:7; Filem. 1) E, Pauluse o ile a boloka lerato la hae ho Modimo le phela esita le dinakong tseo tse boima. O ile a matlafatswa keng ho etsa seo? O ile a itshetleha ka “Modimo wa matshediso ohle, ya re tshedisang matshwenyehong ohle a rona.” (2 Bakor. 1:3, 4) Re ka etsisa mohlala wa Pauluse jwang mme ra boloka lerato la rona ho Jehova le le matla?